##### Anexa 6

M04 - Investiții în active fizice (articolul 17)

*1.Temei juridic*

|  |
| --- |
| **Articolul 17, Art. 45, Art. 46** din **Regulamentul (UE) nr. 1305/2013,**  **Articolul 13** **Regulamentul Delegat (UE) nr.807/2014** |

*Descrierea generală a măsurii, inclusiv a logicii de intervenție a acesteia și a contribuției la ariile de intervenție și la obiectivele transversale*

|  |
| --- |
| Așa cum reiese din Acordul de Parteneriat și din analiza SWOT, există o serie de nevoi pentru investiții în active fizice în agricultură și în sectorul de prelucrare a produselor alimentare în România, în scopul de a moderniza și îmbunătăți productivitatea și competitivitatea în sectorul agro-alimentar, cum ar fi:   * înzestrarea tehnică a fermelor, precum echipamente, mașini și utilaje performante, sisteme eficiente de irigare la nivelul fermei (tehnologii de irigare la nivelul fermei care să conducă la economisirea apei), * stimularea cultivării și depozitării de legume–fructe (soiuri autohtone, adaptate condițiilor pedoclimatice, construcții, spații protejate de cultivare a legumelor), a culturilor de câmp (soiuri autohtone), creșterii efectivelor de animale (suine, bovine și păsări) și valorificarea raselor autohtone. * investiții necesare diversificării activităților agricole din cadrul exploatațiilor și adăugarea de plus valoare produselor agricole, * stimularea asocierii și a investițiilor care deservesc formele asociative ale fermierilor, * investiții pentru a promova utilizarea eficientă a resurselor și a calității aerului, inclusiv producția de energie regenerabilă pentru utilizare proprie, precum și pentru reducerea emisiilor de GES și amoniac din agricultură. * dezvoltarea și adaptarea infrastructurii agricole și forestiere   Gradul relativ scăzut de dotare şi tehnologiile depăşite utilizate în majoritatea exploatațiilor agricole și a unităţilor de profil, se reflectă în nivelul redus al productivităţii muncii din sector şi în calitatea poduselor. Prin urmare, se impune introducerea de tehnologii noi, moderne și prietenoase cu mediul (acoperite de secțiunea privind contribuția măsurii la DI menționat mai jos) care să contribuie la creșterea nivelului global de performanță al exploatațiilor. Accentul va fi pus, în special, pe exploatațiile de dimensiuni medii, cu potențial de creștere și de a deveni competitive prin investiții.  Măsura poate oferi, de asemenea, o soluție de dezvoltare a exploatațiilor agricole din zona montană în vederea diminuarii riscului de abandon a terenurilor agricole în această zonă și a altor riscuri economice și sociale care pot apărea și conduce, ulterior, la dezechilibre semnificative. În zona montană, fermele mici și mijlocii reprezintă un procent important din totalul exploatațiilor existente evidențiind, astfel, o tipologie semnificativă a exploatațiilor agricole. Majoritatea acestora este reprezentată de ferme familiale de tip mixt (vegetal și animal), iar activitatea productivă se îmbină cu viaţa familială. Sprijinul poate viza atât dotări tehnice privind inventarul agricol și de procesare la nivelul fermei, cât și diversificarea activităților din cadrul exploatațiilor și facilitarea accesului la piețele locale.  Totodată, sprijinul acordat prin intermediul măsurii pe perioada de tranziție va viza înființarea, extinderea și/sau modernizarea,  dotarea unităților de procesare plante proteaginoase, precum și dezvoltarea și modernizarea capacităților de procesare pentru alte produse decât plantele proteaginoase, dar și a rețelelor locale de colectare, recepție, depozitare, condiționare, sortare.  De asemenea, este nevoie de o mai bună integrare a producătorilor agroalimentari pe piaţă în vederea facilitării legăturilor dintre producătorii primari, procesatori și comercianți asigurând o accesibilitate crescută a consumatorilor la produse agroalimentare, creșterea competitivității sectorului agro-alimentar și pentru a distribui profitul tuturor actorilor implicați, astfel încât fermierii să nu fie defavorizați în relațiile cu procesatorii și comercianții. Pentru producătorii mai mici, accentul va fi pus pe stimularea asocierii și accesarea sprijinului pentru investiții colective în interesul membrilor, în timp ce pentru marii actori este nevoie de investiţii în modernizare şi în conformitatea cu noile cerinţe UE, cu accent pe sectoarele care oferă cea mai mare valoare adăugată şi înregistrează cerere pe piață, conducînd astfel și la o echilibrare a balanței comerciale pentru produsele deficitare pentru care există cerere din partea consumatorilor.  Cooperativele și grupurile de producatori au un rol important în mai buna corelare dintre ofertă şi cerinţele de piaţă şi în furnizarea unei eficienţe mărite prin marketing comun al produselor produse de către membrii acestora, în special în cazul fermelor mici. De aceea, acestea vor fi încurajate și prioritizate în a realiza investiții pentru dezvoltare şi în interesul membrilor. Astfel va fi abordată într-un mod coerent problematica consolidării și restructurării fermelor de mici dimensiuni putând astfel, prin intermediul cooperativelor, a grupurilor de producatori și a organizațiilor de producători, să poată beneficia de sprijin pentru a acționa împreună pentru o mai bună integrare pe piață.  Totodată, promovarea investițiilor în integrarea productiei cu procesarea la nivelul  fermei (cum ar fi procesarea la nivel de fermă și adăgarea de plus valoare produselor agricole) va asigura creșterea viabilității economice a acestora și crearea de venituri adiționale pentru fermieri.  De asemenea există o gamă variată de potențiale resurse de producție a energiei regenerabile din agricultură (resturile vegetale rezultate în urma recoltării produselor agricole sau deșeurile rezultate din creșterea animalelor), însă nivelul de utilizare și valorificare este redus ca urmare a limitărilor tehnologice, a eficienţei economice şi a restricţiilor de mediu. Aceste resurse alături de celelalte resurse regenerabile (energia solara, eoliana, geotermală etc), pot fi folosite pentru a obține energie regenerabilă care să fie utilizată în propriul proces productiv al fermelor sau unităților procesatoare, contribuind, în acest fel, la reducerea costurilor cu energia (electricitatea și agentul termic) şi pentru a contribui la eforturile de dezvoltare a unei economii cu emisii reduse de carbon.  Metodele inadecvate de gestionare a gunoiului de grajd de către fermele zootehnice constituie un important factor de risc nu doar pentru emisiile de gaze cu efect de seră (GES) și amoniac, dar și pentru poluarea apei. Pentru a atenua nivelul actual al emisiilor de gaze cu efect de seră și amoniac din agricultură, în contextul intensivizării durabile a agriculturii, există nevoia de a sprijini investiţiile în managementul gunoiului de grajd. De asemenea, există nevoia de a reduce emisiile utilajelor folosite în agricultură, utilizarea unor tehnologiilor și echipamente care să asigure un bun management al utilizării îngrășămintelor, precum și aplicarea unor bune practici de gestionare a solului.  Va fi acordată o atenție specială proiectelor ce vizează aspecte  de calitate precum cele de mediu, managementul riscului, experiența solicitantului, eficiența utilizării fondurilor, perioada mai scurtă de implementare, accesul la finanțare al solicitanților care nu au mai beneficiat de fonduri în ultimii ani etc.  De asemenea pe fondul declinului major din ultima perioadă al cultivării în spații protejate a legumelor, precum și a declinului pieței românești de produse locale, în ciuda unui climat favorabil pentru producția lor, investițiile care prevăd astfel de culturi vor fi de asemenea prioritizate.  În ceea ce privește sectorul pomicol, analiza socio-economică evidențiază o serie de aspecte care impun necesitatea restructurării și realizării de investiții în acest sector. Acestea sunt necesare pentru ameliorarea nivelului global de performanță al exploatațiilor agricole.  Din analiza asupra situaţiei plantaţiilor pomicole pe baza criteriilor privind evoluția suprafeței ocupate, rata de înlocuire și înființare, vârsta și potenţialul de producţie s-a constat nevoia realizării de investiții pentru refacerea suprafețelor pomicole prin înființarea de plantații noi și prin reconversia plantațiilor existente, în scopul creșterii competitivității sectorului.  Pentru a putea asigura necesarul de material săditor, de calitate, adaptat la condițiile pedoclimatice din România, este nevoie de creșterea suprafețelor ocupate de pepinierele pomicole și de diversificarea speciilor și soiurilor cultivate.  La nivelul exploataţiilor pomicole se regăsesc dotări tehnologice uzate fizic şi moral, aspect ce se reflectă negativ în productivitatea, profitabilitatea, competitivitatea acestor exploataţii și asupra mediului și climei. Lipsa resurselor pentru realizarea de investiţii face ca plantaţiile existente să aibă acces redus la echipamente moderne pentru cultivare, întretinere şi recoltare. Pentru a valorifica potențialul acestor exploatații sunt necesare investiții de modernizare, precum construcții, echipamente, utilaje, etc. Astfel, se va îmbunătăți eficiența costurilor, diversificarea venitului prin promovarea procesarii la nivel de ferma, creșterea productivității muncii şi atingerea standardelor de calitate.  Investitiile în unitățile de procesare de la nivelul fermelor pomicole vor conduce la creșterea valorii adăugate a produselor agricole și creării de locuri de muncă in productia primara de fructe si in industria de procesare a fructelor, domeniu în care România are tradiție și potential, dar care din cauza fragmentării exploatațiilor agricole si investitiilor reduse a inregistrat un declin important în ultimele două decenii.  În scopul creșterii competitivității sectorului si abordarii fragmentarii exploatatiilor pomicole sunt prioritizate exploatațiile agricole mici, formele asociative din sectorul pomicol, tinerii și fermierii cu studii în domeniul agricol.  Crearea de noi locuri de muncă în perioada de tranziție va fi avută în vedere prin stimularea înființării de unități de procesare aplantelor proteaginoase, diminuand totodată deficitul produselor obținute din procesarea acestora și contribuind la satisfacerea cererii pe piața internă și internațională.,. De asemenea, modernizarea și dezvoltarea unităților procesatoare existente va contribui la îmbunătăţirea productivităţii muncii şi creșterea valorii adăugate a produselor agricole..  În ceea ce privește sectorul pomicol, procesarea producției primare conduce la creșterea ponderii de produse procesate cu valoare adăugată mare și poate crea locuri de muncă pentru diverse categorii ale populaţiei, dispunând de largi posibilităţi pentru valorificarea eficientă atât a materiilor prime cât şi a resurselor umane. Această ramură este insuficient dezvoltată având nevoie de investiții în scopul creșterii eficienței economice și a productivității, ce constau în modernizarea/construcția/achiziția de spaţii de producţie şi tehnologii moderne, sisteme de colectare, sortare, calibrare, depozitare, condiționare, ambalare, comercializare, dar și în dezvoltarea de noi produse şi mărci locale.  De asemenea, susţinerea acţiunilor de marketing şi de îmbunătățire a planificării strategice a afacerilor și a managementului resurselor conduce la creșterea eficienței economice și a productivității.  Luând în considerare nivelul ridicat de fragmentare al exploatatiilor pomicole si nevoia de crestere a valorii adaugate a produselor din acest sector, prin intermediul sub-masurii 4.2a sunt prioritizate formele asociative, lanturile alimentare integrate si produsele de calitate, cu valoare adaugata mare.  Având in vedere cele menționate anterior, în cadrul acestei măsuri, în contextul STP, vor fi sprijinite investiții în exploatațiile pomicole, dar și în înființarea și modernizarea unităților de procesare a fructelor.  Atât investițiile în exploatațiile pomicole cât și cele în unitățile de procesare a fructelor se adresează doar speciilor perene prezentate în capitolul 20 al PNDR, Anexa I a STP, fig.18.  Fragmentarea excesivă a proprietăţilor şi exploataţiilor agricole şi forestiere a făcut ca infrastructura ce deservea sistemele agricole şi forestiere (reţeua de drumuri de acces, sistemele de îmbunătăţiri funciare şi irigaţii, sistemele de prevenire a inundaţiilor, etc.) concepute în cea mai mare măsură în perioada economiei planificate, să nu mai corespundă noilor structuri de exploatare rezultate (ex.: amenajările pentru irigaţii, investițiile cu potențial de economisire a apei, precum depozitarea apei sau drumurile de acces).  În ceea ce privește accesibilizarea fondului forestier, nivelul țintă presupune o creștere cu cel putin 50% a densității medii actuale, adică de la 6,4 m/ha la aprox. 9 m/ha. Pentru eficientizarea exploatărilor forestiere și reducerea eroziunii solului (ca urmare a distanțelor lungi de colectare a lemnului) este necesar ca distanța medie de colectare a lemnului să nu depășească l,2 km, ceea ce corespunde unei densitati medii de drumuri forestiere de 8-9 m/ha.  Schimbările climatice au impact asupra resurselor de apă existente, în special în mediul rural. Având în vedere slaba adaptare a infrastructurii existente la noile structuri agricole și forestiere, sectoarele rămân vulnerabile la condițiile climatice (alternanță secetă și inundații frecvente), cu efecte economice semnificative asupra viabilității economice a fermelor. Această problemă devine mult mai acută în contextul încălzirii globale.  Conform Anexei nr. 2 – la Programul Național de Reabilitare a Infrastructurii Principale de Irigații din România aprobat prin H.G. nr. 793/26.10.2016 pentru aprobarea Programului naţional de reabilitare a infrastructurii principale de irigaţii din România aproximativ 1,8 milioane de hectare sunt viabile din punct de vedere economic. Evaluarea sistemelor a avut în vedere mai multi factori: gradul de utilizare al sistemului, gradul de acoperire al asociatiilor utilizatorilor de apa, index-ul de ariditate si costurile de irigare.  Cu toate că suprafața amenajată pentru irigații nu a scăzut, suprafața irigată efectiv diferă de la an la an, din diferite cauze, cum ar fi: condițiile meteo, lipsa capitalului pentru investiții în modernizarea infrastructurii secundare de irigații și  lipsa tehnologiilor noi care să conducă la îmbunătătirea eficientei energetice și reducerea pierderilor de apă  precum și costul apei din cauza liberalizării prețurilor energiei electrice pentru irigații.  Investițiile în modernizarea sistemelor de irigare sunt necesare pentru a îmbunătăți eficiența acestor sisteme (pierderi de apă reduse, îmbunătățirea eficienței energetice), pentru a reduce dependența producției agricole de condițiile meteorologice , pentru a mări competitivitatea agricultorilor, precum și pentru a ajuta sectorul să facă faţă provocărilor pe termen lung generate de schimbările climatice.  **Legătura măsurii cu nevoile:**  Sprijinul acordat prin această măsură va contribui la rezolvarea nevoilor ”Nivel adecvat de capital şi tehnologie pentru realizarea de activități agricole moderne” (004), „Modernizarea sectorului de procesare a produselor agricole și adaptarea acestuia la standardele UE” (005), „Lanțuri alimentare integrate” (009), „Adaptarea la efectele schimbărilor climatice” (017), „Nivel redus de emisii GES  și amoniac din sectorul agricol  și tranziția către  o economie cu emisii scăzute de carbon” (018), precum și la „Susținerea unui management eficient și durabil al pădurilor” (013),  așa cum sunt identificate în secțiunea 4.2 a programului.  De asemenea, in contextul STP, sprijinul acordat prin această măsură, va contribui la abordarea urmatoarelor nevoi: Creșterea suprafețelor ocupate de plantații pomicole și de pepiniere,  întinerirea plantațiilor existente și diversificarea gamei sortimentale de fructe (001), Ferme pomicole competitive (002), Produse cu valoare adaugată mare și locuri de muncă în arealele pomicole (003), Acces facil la instrumente financiare adecvate pentru fermieri, microintreprinderile si intreprinderile mici din arealele pomicole (006) așa cum sunt identificate în secțiunea 4.2 a TSP.  Pentru a răspunde nevoilor identificate, operațiunile vor fi desfăşurate în cadrul a cinci sub-măsuri:   * investiții în exploatații agricole, sM4.1, * investiții în exploatații pomicole, sM4.1a, * sprijin pentru investiții în procesarea/marketing produselor agricole, sM4.2, * sprijin pentru investiții în procesarea/marketing produselor din sectorul pomicol, sM4.2a, * investiții pentru dezvoltarea, modernizarea sau adaptarea infrastructurii agricole și silvice, sM4.3.   **Contribuţia măsurii la domeniile de intervenţie**  **DI 2A** *Imbunătățirea performanței economice a tuturor fermelor şi facilitarea restructurării şi modernizarii fermelor, în special în vederea creşterii participării şi orientarii către piaţă, cât şi a diversificării agricole*  Sprijinul acordat prin sub-măsura 4.1  vizează investiții care să conducă la creșterea nivelului de dotare tehnică al exploatațiilor cu potenţial în implementarea proiectelor de investiţii viabile, care să asigure continuarea procesului de modernizare al exploataţiilor agricole prin modernizarea construcțiilor fermei, echipamentelor și utilajelor tehnice (inclusiv a instalațiilor de irigații performante la nivelul fermei, îmbunătățirea calității activelor), adoptarea standardelor comunitare, scăderea consumului de energie și care să vizezediversificarea producţiei agricole pentru a îmbunătăți viabilitatea economică a exploatației agricole.  De asemenea, sprijinul prin acesta submasură conduce la creșterea competitivităţii şi viabilităţii exploatațiilor pomicole atât prin investiții precum echipamente, utilaje, echipamente de irigații în fermă și procesare la nivelul fermei cât și prin investiții ce conduc la creșterea suprafeței ocupate cu plantații pomicole și/sau la reconversia plantațiilor existente (de exemplu: infiintarea de noi plantatii si/sau replantarea cu soiuri noi, mai productive si mai bine adaptate).  Sprijinul acordat prin sub-măsura 4.3. - îmbunătățirea accesibilității exploatațiilor agricole și silvice prin modernizarea și adaptarea căilor de acces va avea un efect pozitiv asupra competitivității exploatațiilor, asigurând o bună aprovizionare și un acces mai facil către consumatori și piețele de desfacere.  **DI 2C** *Îmbunătăţirea performanţei economice a pădurilor*  Sprijinul acordat prin sub-măsura 4.3. - îmbunătățirea accesibilității exploatațiilor silvice prin modernizarea și adaptarea căilor de acces va avea un efect pozitiv prin îmbunătățirea condițiilor pentru executarea lucrărilor silvoculturale, prevenirea și stingerea incendiilor și pentru exploatarea pădurilor în condiții ecologice și de rentabilitate.  **DI 3A** *Îmbunătățirea competitivității producătorilor primari printr-o mai bună integrare a acestora în lanţul agroalimentar prin intermediul schemelor de calitate, creșterea valorii adăugate a produselor agricole, promovarea pe piețele locale, a circuitelor scurte de aprovizionare, grupurilor de producători și a organizațiilor interprofesionale*  Sprijinul acordat  prin sub-măsura 4.2 prin investiţii individuale și/sau colective va conduce la  dezvoltarea şi modernizarea unor capacităţi de procesare şi de comercializare a produselor agricole, respectarea standardelor comunitare, incluzând tehnologii moderne, inovaţii şi idei noi, precum şi facilităţi pentru creşterea eficienţei şi productivităţii întreprinderilor şi a valorii adăugate a produselor agricole. Se vor putea realiza facilităţi de depozitare şi ambalare, sisteme de management al calității, sisteme prietenoase cu mediul, etichetare, promovare şi marketing.  Sprijinul acordat prin acesta sub-măsura va contribui la stimularea comercializării produselor şi la o mai buna integrare a fermierilor pe piaţă prin sprijinul acordat pentru modernizarea și extinderea sistemelor de colectare și condiționare și a unităților de procesare pentru fructe proaspete si produse obtinute din fructe, coroborate cu activități de marketing și cu creșterea calității produselor.  **DI 5A** *Eficientizarea utilizării apei în agricultură*;  Sprijinul acordat prin submăsura 4.3 prin investiții în modernizarea infrastructurii secundare de irigații vor promova tehnologii noi, moderne vor  contribui la economisirea apei în agricultura și scăderea costurilor determinate de consumul apei**.**  **DI 5D** *Reducerea emisiilor de gaze cu efect de seră şi de amoniac din agricultură.*  Sprijinul acordat prin submăsura 4.1 prin investiții în fermele zootehnice, va determina atingerea unui nivel adecvat de dotare și facilități moderne pentru depozitarea şi aplicarea gunoiului de grajd şi a nămolului de epurare, facilităţi de biogaz, utilaje folosite în agricultura pentru reducerea amprentei GES și amoniac, precum și tehnologii care contribuie la susținerea  unei economii cu un nivel scăzut de carbon.  **DI 6A** *Facilitarea diversificării, a înfiinţării şi a dezvoltării de întreprinderi mici şi a creării de locuri de muncă*  Sprijinul acordat prin sub-masurile 4.2 si 4.2a va contribui la crearea de noi unităţi de procesare a plantelor proteaginoase, dar și a unităților de procesare a fructelor  , actiuni ce vor avea ca efect direct crearea de locuri de muncă contribuind astfel la promovarea ocupării forţei de muncă.  **Efecte secundare**  Măsura 4 este direct programată sub domeniile de intervenție indicate anterior. În plus, este de așteptat că măsura să contribuie indirect la obiectivele aferente domeniilor de intervenție: **3A** prin stimularea unei mai bune integrări a producătorilor agricoli pe piaţă, precum și prin stimularea asocierii acestora și accesarea sprijinului pentru investiții colective în interesul membrilor, **5A** prin investițiile în echipamentele/sistemele de irigații, inclusiv facilități de depozitare a apei, realizate la nivelul fermelor, **5B** prin investiții pentru îmbunătățirea eficienței energetice la nivelul fermei și în industria agroalimentară și **5C** prin producerea și utilizarea în scop propriu a energiei regenerabile la nivelul fermelor și unităților procesatoare.  În contextul STP, măsura 4 este programată direct sub domeniile de intervenție indicate anterior (2A, 3A, 6A). În plus, este de așteptat ca măsura să contribuie indirect la obiectivele aferente domeniilor de intervenție 4C si 5E, in principal prin infiintarea plantatiilor pomicole, dar si prin reconversia plantatiilor imbatranite.  De asemenea, măsura contribuie indirect (in contextul STP) la obiectivele aferente domeniilor de intervenție 5A (prin sprijinirea utilizarii echipamentelor performante de irigatii la nivel de ferma) precum si la 5B, 5C, 5D prin promovarea utilizarii resurselor de energie regenerabila la nivelul fermelor si unitatilor de procesare, modernizarea instalațiilor de depozitare și condiționare învechite, modernizarea parcului de mașini și utilaje și prin reducerea cantitatilor de fertilizanți pe bază de azot utilizate.  **Contribuţia la temele orizontale**  **Mediu și clima**  În cadrul acestei măsuri se vor încuraja investițiile ce vizează eficientizarea/economisirea consumului de apă, utilizarea energiei regenerabile în sectorul agroalimentar, prelucrarea deșeurilor, a reziduurilor precum şi reducerea emisiilor de gaze cu efect de seră şi de amoniac în agricultură, inclusiv in sectorul pomicol. Investițiile în modernizarea sistemelor de irigații vor fi realizate în conformitate cu prevederile planurilor de management ale bazinelor hidrografice potrivit Directivei Cadru Apă, asigurând contorizarea și eficientizarea consumului de apă și energie.  Investițiile în industria de procesare vor viza reducerea amprentei asupra mediului prin încurajarea de noi metode de păstrare a producției agroalimentare, pentru creșterea siguranței alimentare, produse adaptate mai bine cerințelor pieței, metode de utilizare a deşeurilor și de epurare a apei pentru protejarea mediului, anveloparea clădirilor.  **Inovare**  Sprijinul pentru realizarea de investiţii în active fizice inovative în domeniul producţiei agricole, a procesării şi a infrastructurii agricole şi silvice va ameliora performanţa economică a exploataţiilor, inclusiv pomicole și va conduce la obținerea de produse procesate cu înaltă valoare. În agricultură, sprijinul va viza îndeosebi folosirea de soiuri de plante mai bine adaptate la secetă, rase de animale mai productive, tehnologii eficiente şi moderne, instalaţii inovatoare. În sectorul de procesare al produselor agro-alimentare, vor fi încurajate acele tehnologii şi echipamente cu un caracter inovator, care vor conduce la utilizarea, la o scară mai largă, a tehnologiilor moderne. |

*Domeniul de aplicare, nivelul sprijinului, beneficiarii eligibili și, dacă este relevant, metodologia de calcul al cuantumului ratei sprijinului, cu defalcare în funcție de submăsură și/sau tipul operațiunii în cazul în care este necesar. Pentru fiecare tip de operațiune, specificarea costurilor eligibile, a condițiilor de eligibilitate, a cuantumurilor și a ratelor de sprijin aplicabile și a principiilor în ceea ce privește stabilirea criteriilor de selecție*

##### 4.2 Sprijin pentru investiţii în procesarea/ marketingul produselor agricole

Submăsură:

|  |
| --- |
| * 4.2 - sprijin pentru investiții în prelucrare/comercializare și/sau dezvoltare de produse agricole |

###### Descrierea tipului operațiunii

|  |
| --- |
| Sprijinul prin această sub-măsură se acordă întreprinderilor care realizează investiţii corporale şi necorporale pentru procesarea şi marketingul\* produselor agricole cuprinse în Anexa I la Tratatul de Instituire a Comunităţii Europene (TFUE), cu excepția produselor pescărești, pentru:   * înfiinţarea, extinderea și / sau modernizarea unităţilor de procesare, inclusiv a componentelor de colectare, depozitare, condiționare, comercializare pentru plantele proteaginoase; * extinderea și/sau modernizarea unităţilor de procesare, inclusiv a componentelor de colectare, depozitare, condiționare, comercializare  pentru alte  tipuri  de materii prime; * introducerea de noi tehnologii pentru dezvoltarea de noi produse și procese; * aplicarea măsurilor de protecţia mediului inclusiv scăderea consumului de energie și a emisiilor GES; * promovarea investiţiilor pentru producerea şi utilizarea energiei din surse regenerabile; * creşterea numărului de locuri de muncă.   Sprijinul va fi acordat în cadrul a două componente cu alocare distinctă după cum urmează:  a) sM4.2 "Sprijin pentru investiţii în procesarea/ marketingul  produselor agricole" (modernizare)  b) sM4.2 "Sprijin pentru investiţii în procesarea/ marketingul  produselor agricole" - investitii noi SOIA/PROTEICE (investiții noi, extindere și modernizare)  Rezultatul procesării produsului agricol trebuie să fie produs Anexa I.  In ceea ce priveste sprijinul prin instrumente financiare acordat  in cadrul acestei submăsuri, acesta  se va acorda potrivit prevederilor art. 17, alin 1, lit (b).  \*Se aplică definițiile pentru prelucrare (procesare) produse agricole si comercializare produse agricole (marketing) din Orientările Uniunii Europene privind ajutoarele de stat în sectoarele agricol și forestier și în zonele rurale pentru perioada 2014-2020 din JO nr.C 204/2014, detaliate în capitolul 8.1  **Operatiuni/Actiuni eligibile pentru suport:**  Sprijinul va fi acordat pentru:  *Investiţii în active corporale din sectorul agro-alimentar pentru:*   * Înființarea, extinderea și/sau modernizarea,  dotarea unităților de procesare plante proteaginoase ca materie prima de bază, inclusiv investiții privind colectarea materiei prime, depozitarea materiei prime/produselor finite, marketingul produselor (ex. etichetare, ambalare), precum și investiții pentru comercializarea produselor doar ca o componentă secundară a proiectului; * Extinderea și/sau modernizarea , dotarea unităților de procesare pentru alte produse decât plantele proteaginoase, inclusiv investiții privind colectarea materiei prime, depozitarea materiei prime/produselor finite   marketingul produselor (ex. etichetare, ambalare), precum și investiții pentru comercializarea produselor, doar ca o componentă secundară a proiectului; * Extinderea și/sau modernizarea de rețele locale de colectare, recepție, depozitare, condiționare, sortare și capacități de ambalare, comercializare**;** * Îmbunătăţirea controlului intern al calităţii și conformarea cu noile standarde impuse de legislația europeană pentru prelucrarea și comercializarea produselor agro-alimentare; * Producerea și utilizarea energiei din surse regenerabile (solară, eoliană, valorificarea energetică a biomasei,  geotermală), a energiei produsă cu ajutorul pompelor de căldură, în cadrul unității în care se desfășoară o activitate eligibilă prin submăsură, exclusiv pentru consumul propriu, doar ca o componentă secundară a proiectului ; * Îmbunătățirea eficienţei energetice a clădirilor în care se desfășoară o activitate eligibilă în cadrul submăsurii, doar ca o componentă secundară a proiectului.   *Investiții în active necorporale pentru*:   * Organizarea şi implementarea sistemelor de management a calităţii şi de siguranţă alimentară, dacă sunt în legătură cu investiţiile corporale ale proiectului; * Achiziționarea de tehnologii (know‐how), patente şi licenţe pentru pregătirea implementării proiectului; * Achiziţionarea de software, identificat ca necesar în documentația tehnico-economică a proiectului.   In ceea ce priveste sprijinul prin instrumente financiare acordat  in cadrul acestei submasuri, acesta  se va acorda potrivit prevederilor art. 17, alin 1, lit (b).  **Acțiuni neeligibile**   * Producția de biocombustibili și peleți pentru comercializare; * Investiţiile pentru unităţi de ecarisaj; * Producţia și comercializarea produselor vinicole sprijinite prin *Programul Naţional de Sprijin al României în sectorul vitivinicol 2014-2018*, cu modificările și completările ulterioare și *Programul Național de Sprijin al României în sectorul vitivinicol 2019-2023,  cu modificările și completările ulterioare;* * Procesarea produselor pescărești; * Colectarea, conditionarea,procesarea, comercializarea exclusivă a  fructelor și produselor din fructe |

###### Tip de sprijin

Tip de sprijin: Granturi și instrumente financiare

|  |
| --- |
| * rambursare costurile eligibile suportate și plătite efectiv, * plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art 63 ale R 1305/2014, * instrument financiar conform condițiilor detaliate in cap. 8.1 |

###### Trimiteri la alte acte legislative

|  |
| --- |
| **Legislație UE**  **R (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Rui (UE) nr. 1083/2006 al Consiliului  **Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii.  **R (UE) nr. 852/2004** privind igiena produselor alimentare cu modificarile si completarile ulterioare,  **R (UE)** **nr. 853/2004** de stabilire a unor norme specifice de igienă care se aplică alimentelor de origine animală cu modificarile si completarile ulterioare;  **R (UE) nr. 854/2004** de stabilire a normelor specifice de organizare a controalelor oficiale privind produsele de origine animală destinate consumului uman cu modificarile si completarile ulterioare  **R (UE) nr. 882/2004** privind controalele oficiale efectuate pentru a asigura verificarea conformităţii cu legislaţia privind hrana pentru animale şi produsele alimentare şi cu normele de sănătate animală şi de bunăstare a animalelor cu modificarile si completarile ulterioare,  **R (UE) nr. 178/2002** de stabilire a principiilor şi a cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare cu modificarile si completarile ulterioare .**Comunicarea Comisiei nr. 2008/C155/02** cu privire la aplicarea art. 87 și 88 din Tratatul CE privind ajutoarele de stat sub formă de garanții;  **Comunicarea Comisiei nr. 2008/C14/02** cu privire la revizuirea metodei de stabilire a ratelor de referință și de actualizare,  **R (UE) nr. 2220/2020** de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022  **R (UE) nr. 73/2021** de modificare a Regulamentului de punere în aplicare (UE) nr. 808/2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR)  **Legea nr. 346/2004** privind stimularea înfiinţării şi dezvoltării întreprinderilor mici şi mijlocii cu completările și modificările ulterioare,  **Legea 31/1990** privind societățile comerciale, republicată, cu completările și modificările ulterioare  **OUG 44/2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale cu modificările și completările ulterioare,  **Legea nr. 566/2004** a cooperatiei cu completările și modificările ulterioare,  **Ordonanța nr. 37/ 2005** privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice cu completările și modificările ulterioare,  **Legea nr. 1/2005** privind organizarea şi funcţionarea cooperaţiei, cu modificările și completările ulterioare  **Ordinul nr. 119/2014** pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare  **Ordinul 10/2008** privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman cu modificările și completările ulterioare  **Ordinul 111/2008** privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală cu modificările și completările ulterioare.  **Ordin 57 din 2010** pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animal cu modificările și completările ulterioare. |

###### Beneficiari

|  |
| --- |
| Întreprinderi definite conform legislației naționale în vigoare (menționată în secțiunea Trimiteri la alte acte legislative), inclusiv forme asociative (grupuri și organizații de producători și cooperative). |

###### Categorii generale de destinatari finali

|  |
| --- |
|  |

###### Costuri eligibile

|  |
| --- |
| **Cheltuieli eligibile specifice \*:**   * Construcția și dotarea clădirilor unităților de procesare inclusiv pentru componentele de colectare, conditionare, depozitare  în cazul investițiilor noi și de extindere/modernizare care vizează plantele proteaginoase; * Construcţia și dotarea clădirilor unităților de procesare, inclusiv pentru componentele de colectare, conditionare, depozitare  în cazul –investițiilor de extindere și modernizare care vizează alte tipuri de produse decât plantele proteaginoase; * Achiziţionarea, inclusiv în leasing de utilaje noi, instalaţii, echipamente şi mijloace de transport specializate în scopul colectării materiei prime și/sau comercializării produselor agro-alimentare; * Cheltuieli generate de extinderea și/sau modernizarea de rețele locale de colectare, recepție, depozitare, condiționare, sortare și capacități de ambalare comercializare; * Cheltuieli generate de  îmbunătățirea controlului intern al calității și conformarea cu noile standarde\*\*   impuse de legislația europeană pentru procesarea și comercializarea produselor agro-alimentare; * Cheltuieli aferente marketingului produselor obținute (ex. etichetare, ambalare); * Cheltuieli aferente comercializării produselor; * Cheltuieli generate de investițiile în producerea de energie regenerabilă, eficiență energetică, precum și alte investiții care contribuie la reducerea emisiilor de GES; * Cheltuieli generate de investițiile în active necorporale.   \*Cheltuielile eligibile generale sunt prevăzute în secțiunea 8.1.  \*\*Cheltuielile vor fi eligibile începând cu momentul apariției de noi standarde în domeniul agro-alimentar, înainte să devină obligatorii pentru unitatea de procesare.  Suplimentar, în cazul sprijinului acordat prin instrument financiar, cheltuielile eligibile pot include:   * fondul de rulment in conditiile art. 45 (5) din Regulamentul nr. 1305/2013; * TVA, în condițiile prevăzute la art. 37 (11) din Reg. (UE) nr. 1303/2013; * achiziția de terenuri neconstruite și terenuri construite (atunci cand obiectivul principal il reprezinta achizitia terenului) în condițiile art. 4 (1) din Reg. (UE) nr. 480/2014 respectiv in limita a 10% din contribuția Programului plătită destinatarului final prin instrumentul financiar, * achizitia de constructii legate direct de activitatea desfasurata; * achizitia de instalatii al caror scop principal este producerea de energie electrica din biomasa, cu respectarea prevederilor art 13 (d) din Regulamentul nr. 807/2014; * mijloace de transport marfa necesare pentru desfasurarea activitatii unitatii de procesare; * în contextul măsurilor exceptionale de gestionare a crizei determinate de pandemia COVID-19, sprijinul acordat prin instrumentul financiar poate acoperi şi creditele de sine stătătoare pentru finanţarea fondului de rulment.   **Cheltuieli neeligibile\* specifice:**   * Cheltuieli generate de investițiile neeligibile; * Achiziționarea de clădiri, cu excepția cazului în care sprijinul este acordat exclusiv prin instrument financiar.   \*Cheltuielile neeligibile generale sunt prevăzute în capitolul 8.1. |

###### Categorii generale de costuri eligibile

|  |
| --- |
|  |

###### Condiții de eligibilitate

|  |
| --- |
| În cazul granturilor:   * Solicitantul trebuie să se încadreze în categoria beneficiarilor eligibili; * Investiția trebuie să se încadreze în cel puțin una din acțiunile/operațiunile eligibile prevăzute prin sub - măsură; * Investitia  trebuie să respecte, la momentul depunerii, Planul Urbanistic Zonal, dacă acest aspect este menționat în certificatul de urbanism; * Sprijinul va fi limitat la investiții în procesarea produselor agricole incluse în lista cuprinsă în Anexa I la TFUE în scopul obținerii de produse Anexa I; ȋn ceea ce priveşte IF combinat cu grant sunt eligibile exclusiv investiţiile în scopul obținerii de produse Anexa I; * Investițiile în instalații al căror scop principal este producerea de energie electrică prin utilizarea biomasei trebuie să respecte prevederile art. 13 (d) din R.807/2014, prin demonstrarea utilizării unui procent minim de energie termică de 10%; * Solicitantul trebuie să demonstreze capacitatea de asigurare a cofinanțării investiției; * Viabilitatea economică a investiției trebuie să fie demonstrată  în baza prezentării documentației tehnico-economice; * Solicitantul nu trebuie să fie în dificultate, în conformitate cu legislația în vigoare; * Solicitantul va demonstra, la momentul depunerii proiectului, că a demarat procedura de  evaluare a impactului preconizat asupra mediului, iar dacă este necesară evaluarea impactului asupra mediului, procedura de evaluare va fi finalizată înainte de demararea investiției , în conformitate cu legislația în vigoare menționată în cap. 8.1; * Investiția va respecta prevederile legislației în vigoare din domeniul  sănătate publică, sanitar-veterinar și siguranță alimentară; * Solicitantul va demonstra ca profitul mediu anual (ca medie a ultimilor trei ani fiscali) nu depășește de  4 ori valoarea sprijinului solicitat. * În cazul proiectelor din aria de aplicabilitate a ITI Delta Dunării, solicitantul va prezenta avizul de conformitate cu obiectivele SIDD DD.   În cazul sprijinului oferit prin instrument financiar:   * Investiția trebuie să se încadreze în cel puțin una din acțiunile/operațiunile eligibile prevăzute prin sub – măsură;   În contextul măsurilor exceptionale de gestionare a crizei determinate de pandemia COVID-19, sprijinul acordat prin instrumentul financiar poate acoperi fondul de rulment cu respectarea următoarelor condiţii:  •   solicitantul este un IMM care desfăşoară activități sprijinite prin sub-măsură (conform listei de coduri CAEN eligibile); în acest scop, cifra de afaceri netă aferentă anului 2019 provenită din aceste activităţi reprezintă peste 50% din veniturile IMM-ului;  •   solicitantul estimează / a înregistrat o scădere a cifrei de afaceri nete în anul  2020 şi 2021, comparativ cu anul 2019 de peste 25%. În acest scop, solicitantul prezintă o declaraţie pe proprie răspundere privind cifra de afaceri netă înregistrată/estimată în anul 2020 si 2021, faţă de anul 2019 însoţit de situaţiile financiare sau alte documente relevante solicitate de intermediarii financiari pentru a  le permite acestora să realizeze o evaluare privind reducerea estimată/înregistrată de solicitant;  •   solicitantul prezintă o declaraţie pe proprie răspundere că nu a mai beneficiat de alte forme de sprijin publice naţionale si/sau ale UE derulate pentru a răspunde impactului pandemiei COVID-19 pentru aceleaşi cheltuieli eligibile;  •   valoarea maximă a creditului este de 200.000 euro;  •   solicitantul / beneficiarul nu trebuie să prezinte un plan de afaceri nou sau actualizat ori documente și dovezi echivalente care să permită verificarea faptului că sprijinul furnizat prin instrumente financiare a fost utilizat în scopul preconizat, ca parte din documentele justificative;   * creditul este acordat până la data de 31 iulie 2022;   În cazul sprijinului oferit prin IF sau prin IF combinat cu grant, condițiile de eligibilitate vor fi completate de cele care rezultă din politica de creditare a intermediarilor financiari. |

###### Principii în ceea ce privește stabilirea de criterii de selecție

|  |
| --- |
| În cazul granturilor:   * Principiul produsului cu înaltă valoare adăugată (ex. produse care participă la scheme de calitate recunoscute la nivel național, european etc); * Principiul sectorului prioritar în sensul prioritizării sectoarelor  cu deficit conform balanței comerciale (procesare carne, produse lactate, procesare cereale, colectare, depozitare/procesare legume, cartofi , procesare plante proteaginoase); * Principiul maturității proiectului în sensul disponibilității la depunerea proiectului a  autorizațiilor /avizelor care să permită demararea acestuia, precum și a sustenabilității proiectuluidin perspectiva aspectelor de mediu; * Principiul maturității solicitantului în sensul vechimii întreprinderii și a vechimii în desfășurarea activității; * Principiul accesului la finantare în sensul prioritizării solicitantilor care nu au beneficiat de fonduri europene pentru dezvoltarea activității eligibile din PNDR 2014-2020 prin sM 4.2 și a celor similare eligibile prin sM 19.2. * Principiului asocierii în cadrul cooperativelor sau a grupurilor și organizațiilor de producători   Principiile de selecție se vor aplica în funcție de pretabilitatea lor pe fiecare componentă în parte și vor fi detaliate suplimentar în legislația națională subsecventă și vor avea în vedere prevederile art. 49 al R (UE) nr. 1305/2013 urmărind să asigure tratamentul egal al solicitantilor, o mai buna utilizare a resurselor financiare și directionarea acestora in conformitate cu prioritatile Uniunii în materie de dezvoltare rurală.  De asemenea, principiile de selecție vor asigura dezvoltarea echilibrată a agriculturii din Romania, ponderea  criteriilor de selecție realizându-se în funcție de evoluția programului și în concordanță cu strategia programului.  Ȋn cazul sprijinului oferit prin  IF (sine stătător sau combinat cu grant):  Destinatarii finali care vor beneficia de sprijin prin instrumentul financiar de creditare vor fi selectați de către intermediarii financiari în baza criteriilor economico-financiare cuprinse în condițiile de creditare proprii pentru asigurarea viabilității economice a proiectelor de investiții finanțate. |

###### Nivelul maxim al sprijinului

|  |
| --- |
|  |

###### Sume (aplicabile) și rata sprijinului

|  |
| --- |
| În cazul granturilor (inclusiv dacă sunt combinate cu IF)  Rata sprijinului public nerambursabil va fi de **50% din totalul cheltuielilor eligibile** pentru IMM-uri și forme asociative și **40%** pentru alte întreprinderi și nu va depăși:  **pentru microintreprinderi și  întreprinderi mici**                 - 800.000 euro/proiect pentru invesțiile noi permise în cadrul fișei                -  600.000 euro/proiect pentru celelalte investiții;  **pentru întreprinderi mijlocii**   * 1.200.000 euro/proiect pentru investiile noi permise  in cadrul fișei * 1000.000 euro/ proiect pentru celelate investitii   **pentru alte întreprinderi și forme asociative**   * 1.500.000 euro pentru investiițiile noi permise în cadrul fișei * 1.200.000 euro pentru celelalte investiții   În cazul investițiilor colective intensitatea sprijinului poate crește cu 20 puncte procentuale.  Ȋn cazul combinării IF cu grantul, va fi respectată rata maximă a intensităţii sprijinului aplicabilă proiectului/beneficiarului ȋn cauză conform PNDR prin deducerea echivalentului subvenţie brută aferent creditului din valoarea grantului. In cazul in care un beneficiar solicita sprijin exclusiv prin intermediul IF pentru un nou proiect de investitii, intensitatea sprijinului nu va fi cumulata cu cea aferenta investitiei prin grant (indiferent daca acesta din urma e combinat cu IF sau nu).  Sprijin numai prin intermediul instrumentului financiar:   * echivalentul subvenție brută al creditului acordat prin instrumentul financiar va respecta rata standard a sprijinului public în cadrul submăsurii, respectiv 50% din totalul cheltuielilor eligibile (cu excepţia creditelor pentru finanţarea fondului de rulment acordate IMM-urilor afectate de criza sanitară provocată de COVID-19) şi/sau regulile de ajutor de stat aplicabile. |

###### Posibilitatea de a verifica și a controla măsurile și/sau tipurile de operațiuni

Riscul (riscurile) în implementarea măsurilor

|  |
| --- |
| Riscurile generale sunt identificate și menționate în secțiunea aplicabilă Măsurii 4.  În ceea ce privește riscurile identificate specifice Submăsurii 4.2 menționăm: dubla finanțare în cadrul submasurii 4.1 și 4.2 a proiectelor care vizează operațiuni de prelucrare a produselor agricole. |

Măsuri de atenuare

|  |
| --- |
| În vederea reducerii riscului specific identificat a fost stabilită demarcarea între cele două submăsuri în care este sprijinită operațiunea de prelucrarea a produselor agricole. |

Evaluarea globală a măsurii;

|  |
| --- |
| - |

###### Metodologia de calculare a cuantumului sprijinului, dacă este relevant

|  |
| --- |
| Nu se aplică. |

###### Informații suplimentare specifice operațiunii

Definirea investițiilor neproductive

|  |
| --- |
| Nu se aplică. |

Definirea investițiilor colective

|  |
| --- |
| Investiții realizate de către cooperative, grupuri și organizații de producători sau de parteneriate sprijinite prin intermediul M16, legate de asigurarea cooperării între producători/membri, prin promovarea unor investiții în facilități comune, mai eficiente și profitabile, cum sunt: echipamente, infrastructură și altele .  Aceste investiții vor deservi interesul membrilor din cadrul cooperativelor, grupurilor și organizațiilor de producători sau parteneriatelor sprijinite prin intermediul M16. |

Definirea proiectelor integrate

|  |
| --- |
| - |

Definirea și identificarea zonelor Natura 2000 eligibile și a altor zone cu mare valoare naturală eligibile

|  |
| --- |
| Nu se aplică. |

Descrierea direcționării sprijinului spre ferme în conformitate cu analiza SWOT efectuată în legătură cu prioritatea menționată la articolul 5 alineatul (2) din Regulamentul (UE) nr. 1305/2013

|  |
| --- |
| Nu se aplică. |

Lista noilor cerințe impuse de legislația Uniunii, pentru respectarea cărora se poate acorda sprijin în temeiul articolului 17 alineatul (6) din Regulamentul (UE) nr. 1305/2013

|  |
| --- |
| Nu se aplică. |

Dacă sunt relevante, standardele minime pentru eficiența energetică menționate la articolul 13 litera (c) din Regulamentul delegat (UE) nr. 807/2014

|  |
| --- |
| Având în vedere că la nivel național nu există standarde minime în materie de eficiență energetică, nu se aplică prevederile art. 13 c) pentru investițiile în infrastructura de producere și utilizare a energiei din surse regenerabile. |

Dacă este relevantă, definirea pragurilor menționate la articolul 13 litera (e) din Regulamentul delegat (UE) nr. 807/2014

|  |
| --- |
| Având în vedere că nu sunt susținute investițiile de producere a bioenergiei/biocombustibililor din culturi agricole, menționate la art. 13(e), nu este necesară stabilirea pragului cerut conform art. 13(e). |